**Likumprojekta “Par nekustamo īpašumu atsavināšanu Latvijas Republikas valsts robežas joslas ierīkošanai uz Latvijas Republikas un Baltkrievijas Republikas valsts robežas” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Par nekustamo īpašumu atsavināšanu Latvijas Republikas valsts robežas joslas ierīkošanai uz Latvijas Republikas un Baltkrievijas Republikas valsts robežas” paredz no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Likums stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Latvijas Republikas valsts robežas likuma 13.panta ceturto daļu valstij ir ekskluzīvas īpašuma tiesības uz zemi valsts robežas joslā. Privātpersonu īpašumā esošā zeme valsts robežas joslā ir atsavināma uz vienošanās pamata, bet, ja tādas nav, — atbilstoši [Sabiedrības vajadzībām nepieciešamā nekustamā īpašuma atsavināšanas likumam](http://likumi.lv/ta/id/220517-sabiedribas-vajadzibam-nepieciesama-nekustama-ipasuma-atsavinasanas-likums) (turpmāk – Atsavināšanas likums).Atbilstoši Atsavināšanas likuma 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot Atsavināšanas likumā paredzētos nosacījumus.Atbilstoši Atsavināšanas likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežšķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.1.apakšpunktam, Latvijas Republikas valsts robežas platums ar Baltkrievijas Republiku ir 12 metri.Lai veiktu Latvijas Republikas un Baltkrievijas Republikas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Baltkrievijas Republikas robežas ierīcību, nepieciešams atsavināt robežai pieguļošo nekustamo īpašumu daļas, kuras atrodas valsts robežas joslā:1) nekustamā īpašuma “Pakaviņas” Bērziņu pagastā, Dagdas novadā (kadastra Nr. 6050 003 0142, reģistrēts Daugavpils tiesas Bērziņu pagasta zemesgrāmatas nodalījumā Nr.100000456926) daļu – zemes gabalu (kadastra apzīmējums 6050 005 0083) 1,64 hektāru platībā (turpmāk – nekustamais īpašums „Pakaviņas”),2) nekustamā īpašuma “Lazdiņi”, Šķaunes pagastā, Dagdas novadā (kadastra Nr. 6092 006 0146, reģistrēts Daugavpils tiesas Šķaunes pagasta zemesgrāmatas nodalījumā Nr. 100000245329) daļu – zemes gabalu (kadastra apzīmējums 6092 006 0417) 0,1306 hektāru platībā (turpmāk – nekustamais īpašums „Lazdiņi”).Nekustamo īpašumu “Pakaviņas” un “Lazdiņi” īpašniekiem atlikuša daļas atbilst attiecīgo pašvaldību plānošanas dokumentiem. Nekustamais īpašums “Pakaviņas” ir ierakstīts Daugavpils tiesas zemesgrāmatu nodaļas Bērziņu pagasta zemesgrāmatas nodalījumā Nr.100000456926. Nekustamajam īpašumam „Pakaviņas” zemesgrāmatā nav ierakstīti apgrūtinājumi par labu trešajām personām. Zemes vienības ar kadastra apzīmējumu 6050 005 0077 apgrūtinājumu plānā ir ierakstīti šādi apgrūtinājumi:- ūdensteces aizsargjoslas teritorija 12,13 ha;- ceļa servitūta teritorija 0,23 ha;- ceļa servitūta teritorija 0,2 ha.Nekustamā īpašuma “Pakaviņas” īpašniekiem uz deklarēto dzīvesvietas adresi 2018.gada 20.februārī nosūtīts paziņojums Nr.1.2.2-09/1815 “Par valsts robežas joslas izveidošanu gar Latvijas-Baltkrievijas valsts robežu” par nepieciešamību atsavināt Īpašumu sabiedrības vajadzībām. Atbilde no īpašniekiem netika saņemta.2018.gada 5.aprīlī nekustamā īpašuma “Pakaviņas” īpašniekiem saskaņā ar Ministru kabineta 2011. gada 15. marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13.punktu nosūtīts paziņojums Nr.1.2.2-09/3722. Informācija par nekustamo īpašumu “Pakaviņas” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo īpašuma sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par nekustamo īpašumu “Pakaviņas”, kas varētu ietekmēt īpašuma vērtības noteikšanu, no īpašniekiem nav saņemti.Sertificēts vērtētājs noteica, ka nekustamā īpašuma “Pakaviņas” tirgus vērtība 2018.gada 18.jūnijā ir 2600,00 *euro* (divi tūkstoši seši simti *euro* un 00 centi) apmērā, jeb 0,1576 *euro* par vienu kvadrātmetru. Vērtējamās īpašuma daļas tirgus vērtībā iekļauta mežaudzes vērtība. Atsavināšanas rezultātā Īpašniekiem radušies zaudējumi netika konstatēti, to apmērs ir 0,00 *euro*.Ar Iekšlietu ministrijas 2017.gada 29.jūnija rīkojumu Nr.1-12/1589 “Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk - Komisija) īpašniekiem 2018.gada 25.jūnijā saskaņā ar MK noteikumu Nr.204 26.punktu nosūtīja uzaicinājumu Nr.1.2.2.-09/7036 piedalīties sēdē par aprēķinātās atlīdzības izvērtēšanu.Īpašnieku atbilde netika saņemta. Komisija, pamatojoties uz MK noteikumu Nr.204 35.punktu, 2018. gada 10.augusta sēdes slēgtajā daļā pieņēma lēmumu par nekustamā īpašuma “Pakaviņas” atsavināšanas atlīdzības apstiprināšanu, nosakot to 2600,00 *euro* (divi tūkstoši seši simti *euro* un 00 centi) apmērā, jeb 0,1576 *euro* par vienu kvadrātmetru. (Komisijas 2018. gada 10.augusta lēmums Nr.10).Iekšlietu ministrija saskaņā ar MK noteikumu Nr. 204 36. punktu izskatīja komisijas 2018.gada 10.augusta lēmumu Nr.10 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma ar 2018.gada 17.septembra lēmumu Nr.1-66/161 apstiprināt Komisijas noteikto atlīdzības apmēru par nekustamā īpašuma „Pakaviņas” atsavināšanu, nosakot taisnīgu atlīdzību 2600 *euro* apmērā, jeb 0,1576 *euro* par vienu kvadrātmetru.Nekustamais īpašums “Lazdiņi” ir ierakstīts Daugavpils tiesas zemesgrāmatu nodaļas Šķaunes pagasta zemesgrāmatas nodalījumā Nr.100000245329. Nekustamajam īpašumam „Lazdiņi” zemesgrāmatā izdarīta piedziņas vēršanas atzīme prasības nodrošinājumam par labu SIA “Latvijas propāna gāze”. Par tiesu izpildītāju iecelta Latgales apgabaltiesas iecirkņa zvērināta tiesu izpildītāja (turpmāk – tiesu izpildītājs).2018.gada 3.decembrī piedziņas atzīme tika dzēsta.Zemes vienības ar kadastra apzīmējumu 6092 006 0417 apgrūtinājumu plānā ir ierakstīti šādi apgrūtinājumi:- ceļa servitūta teritorija – 0,0000 ha;- ceļa servitūta teritorija – 0,0047 ha;- vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos – 0,0269 ha;- sanitārās aizsargjoslas teritorija ap kapsētu – 0,0331 ha;- valsts robežas josla – 0,1306 ha;- pierobežas josla – 0,1306 ha;- pierobeža – 0,1306 ha.Augstāk minētie apgrūtinājumi neietekmē likumprojekta realizāciju.Nekustamā īpašuma “Lazdiņi” īpašniekam un zināšanai tiesu izpildītājam 2018.gada 12.aprīlī saskaņā ar MK noteikumu Nr.204 13. punktu nosūtīts paziņojums Nr.1.2.2-09/4046. Informācija par nekustamo īpašumu “Lazdiņi” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Lazdiņi” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par nekustamo īpašumu “Lazdiņi”, kas varētu ietekmēt nekustamā īpašuma “Lazdiņi” vērtības noteikšanu, no īpašnieka nav saņemti.Sertificēts vērtētājs noteica, ka nekustamā īpašuma “Lazdiņi” tirgus vērtība 2018.gada 15.jūnijā ir 150 *euro* (viens simts piecdesmit *euro*). nekustamā īpašuma “Lazdiņi” daļas – zemes vienības ar kadastra apzīmējumu 6092 006 0417, ar kopējo platību 0,1306 ha, atsavināšanas rezultātā īpašniekam radušies zaudējumi netika konstatēti – to apmērs ir 0,00 *euro*.Nekustamā īpašuma “Lazdiņi” īpašniekam un zināšanai tiesu izpildītājam 2018.gada 25.jūnijā saskaņā ar MK noteikumu Nr.204 26.punktu tika nosūtīts uzaicinājums Nr.1.2.2.-09/7056 piedalīties sēdē par aprēķinātās atlīdzības izvērtēšanu.Nekustamā īpašuma “Lazdiņi” īpašnieks 2018.gada 11.jūlijā informēja, ka aprēķinātai atlīdzībai 150 *euro* (viens simts piecdesmit *euro*) par nekustamā īpašuma “Lazdiņi” atsavināšanu piekrīt un Komisijas sēdē par aprēķinātās atlīdzības izvērtēšanu nepiedalīsies. Tiesu izpildītājs uz uzaicinājumu nav atbildējis, kā arī nav paziņojis par atlīdzības sadali, taču tas nav šķērslis tālākai īpašuma atsavināšanai saskaņā ar Sabiedrības vajadzībām nepieciešamā nekustamā īpašuma atsavināšanas likumu.Komisija, pamatojoties uz MK noteikumu Nr.204 35.punktu, 2018. gada 13.jūlija sēdes slēgtajā daļā pieņēma lēmumu par nekustamā īpašuma “Lazdiņi” atsavināšanas atlīdzības apstiprināšanu, nosakot to 150 *euro* (viens simts piecdesmit *euro*) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Komisijas 2018. gada 13.jūlija lēmums Nr.9).Iekšlietu ministrija saskaņā ar MK noteikumu Nr. 204 36. punktu izskatīja komisijas 2018.gada 13.jūlija lēmumu Nr.9 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma ar 2018.gada 20.augusta lēmumu Nr.1-66/140 apstiprināt Komisijas noteikto atlīdzības apmēru par nekustamā īpašuma „Lazdiņi” atsavināšanu, nosakot taisnīgu atlīdzību 150 *euro* apmērā.Atsavināšanas likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.Pēc Ministru kabineta 2018.gada 5.decembra rīkojuma Nr.649 „Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai” pieņemšanas Nodrošinājuma valsts aģentūra (turpmāk – NVA) 2018.gada 12.decembrī saskaņā ar Atsavināšanas likuma 11.pantā noteikto nosūtīja nekustamā īpašuma „Pakaviņas” kopīpašniekiem uzaicinājumu Nr.1.2.2-09/13364 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Šajā uzaicinājumā kopīpašnieki tika informēti, ka pirms līguma noslēgšanas ir nepieciešams realizēt zemes ierīcības projektu – sagatavot un reģistrēt nekustamā īpašuma valsts kadastra informācijas sistēmā zemes vienības (kadastra apzīmējums 6050 005 0077) sadales rezultātā izveidotās zemes robežas, situācijas un apgrūtinājumu plānus.Nekustamā īpašuma “Pakaviņas” kopīpašnieki piekrita zemes ierīcības projekta realizācijai un 2019.gada 31.maijā Nekustamā īpašuma valsts kadastra informācijas sistēmā tika reģistrēts atsavināmais zemes gabals (kadastra apzīmējums 6050 005 0083), kura platība pēc kadastrālās uzmērīšanas tika precizēta un sastāda 1,64 ha.Saskaņā ar Ministru kabineta 2018.gada 5.decembra rīkojuma Nr.649 „Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai” 1.2. apakšpunktu atlīdzība par nekustamo īpašumu “Pakaviņas” ir noteikta 2600,00 *euro* (divi tūkstoši seši simti *euro* un 00 centi) apmērā, jeb 0,1576 *euro* par vienu kvadrātmetru un paredzēts, ka platību izmaiņu gadījumā atlīdzības apmēra noteikšanai tiks izmantota noteiktā īpašuma viena kvadrātmetra cena.Ņemot vērā augstāk minēto galīgā atlīdzība par nekustamo īpašumu “Pakaviņas” tika noteikta 16400 m2 x 0,1576 *euro*/m2 = 2584,64 *euro*.Nekustamā īpašuma “Pakaviņas” kopīpašniekiem 2019.gada 19.jūnijā tika nosūtīts atkārtotais uzaicinājums noslēgt līgumu Nr.1.2.2 - 09/4610.Nekustamā īpašuma “Pakaviņas” kopīpašnieks DV 2019.gada 21.jūnijā noslēdza līgumu par nekustamā īpašuma labprātīgu atsavināšanu sabiedrības vajadzībām.Nekustamā īpašuma “Pakaviņas” kopīpašnieks AV iesniegumā (bez datuma) informēja, ka saprot robežas ierīkošanas nepieciešamību un neiebilst pret zemes īpašuma “Pakaviņas” atsavināšanu, taču viņam nav pieņemama piedāvāta cena par atsavināmo zemes īpašumu.Ņemot vērā, ka Atsavināšanas likumā noteiktajā termiņā nekustamā īpašuma „Pakaviņas” kopīpašnieks AV nav noslēdzis līgumu par nekustamā īpašuma labprātīgu atsavināšanu, ir izpildīti Atsavināšanas likuma 13.pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.Pēc Ministru kabineta 2018.gada 14.novembra rīkojuma Nr.604 „Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai” pieņemšanas NVA 2018.gada 28.decembrī saskaņā ar Atsavināšanas likuma 11.pantā noteikto nosūtīja nekustamā īpašuma „Lazdiņi” īpašniekam uz deklarēto dzīvesvietu paziņojumu Nr.1.2.2-09/13696 „Par līguma projektu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu.Vēlāk tika noskaidrots, ka nekustama īpašuma “Lazdiņi” īpašnieks izbrauca darba meklējumos uz Vācijas Federatīvo Republiku. 2019.gada pavasarī telefoniski nekustamā īpašuma “Lazdiņi” īpašnieks izteica gatavību 2019.gada vasarā atbraukt uz Latviju noslēgt līgumu un parakstīt pie notāra nostiprinājuma lūgumu.2019.gada vasarā nekustamā īpašuma “Lazdiņi” īpašnieks telefoniski informēja, ka viņas dzīves situācija ir mainījusies, un viņa nezina, kad varēs atbraukt uz Latviju parakstīt nostiprinājuma lūgumu pie Latvijas zvērināta notāra.Ņemot vērā, ka Atsavināšanas likumā noteiktajā termiņā nekustamā īpašuma „Lazdiņi” īpašnieks nav noslēgusi līgumu par nekustamā īpašuma labprātīgu atsavināšanu, ir izpildīti Atsavināšanas likuma 13.pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.Labums, ko sabiedrība iegūs, nosakot nekustamo īpašumu „Pakaviņas” un “Lazdiņi” īpašniekiem pamattiesību ierobežojumu, ir lielāks par indivīda interesēm nodarīto kaitējumu, jo minētie nekustamie īpašumi  nepieciešami īpašu sabiedrības interešu un publisku mērķu sasniegšanai – robežapsardzības infrastruktūras būvniecībai valsts robežas joslā gar Latvijas Republikas un Baltkrievijas Republikas valsts robežu, kas paaugstinās Latvijas Republikas un Eiropas Savienības ārējās robežas drošību.Mainīt valsts robežas joslas izvietojumu tā, lai tā neskartu nekustamos īpašumus „Pakaviņas” un “Lazdiņi” nav iespējams.Ņemot vērā iepriekš minēto, kā arī robežapsardzības infrastruktūras būvniecības valsts robežas joslā gar Latvijas Republikas un Baltkrievijas Republiku valsts robežu nozīmīgumu, nepieciešams iegūt nekustamos īpašumus „Pakaviņas” un “Lazdiņi”, kas ir izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Pēc likumprojekta spēkā stāšanās normatīvajos aktos noteiktajā kārtībā tiks nostiprinātas zemesgrāmatā valsts īpašuma tiesības Iekšlietu ministrijas personā uz nekustamo īpašumu „Pakaviņas” un “Lazdiņi” atsavināmo daļu, brīvus no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītās parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, apgrūtinājumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātās tiesības).Saskaņā ar Atsavināšanas likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Iekšlietu ministrija samaksājusi īpašniekam atlīdzību saskaņā ar Atsavināšanas likuma 29.panta pirmajā daļā minēto līgumu vai Atsavināšanas likuma Pārejas noteikumu 5.2.apakšpunktā noteiktajā kārtībā vai noguldījusi atlīdzību bankas kontā Atsavināšanas likuma 33.pantā noteiktajā kārtībā. Saskaņā ar Atsavināšanas likuma 27.panta pirmajā un otrajā daļā noteikto īpašniekam ir tiesības apstrīdēt Iekšlietu ministrijas noteikto atlīdzības apmēru. Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par nekustamā īpašuma atsavināšanu.Projekts attiecas uz Iekšlietu politikas jomu (nozare - Valsts robežas drošība) un Publiskās pārvaldes politikas jomu (nozare - Valsts īpašumu pārvaldība). |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecināms uz tajā minēto nekustamo īpašumu īpašniekiem, kuriem piederošie īpašumi tiek atsavināti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā kopumā ir 2795 *euro* apmērā (EKK 5240) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamo īpašumu atsavināšanu – 2735 *euro*, tajā skaitā:”
	1. nekustamais īpašums "Pakaviņas" – 2584,64 *euro*;
	2. nekustamais īpašums "Lazdiņi" – 150 *euro.*
2. izdevumi, kas saistīti ar īpašuma tiesību nostiprināšanu zemesgrāmatā: 2 īpašumi x 30 *euro* = 60 *euro.*

Nepieciešamais finansējums nekustamo īpašumu atsavināšanai un īpašumu tiesību nostiprināšanai zemesgrāmatā, tiks nodrošināts 2019.gadā Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.  |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv

Būmeistere 67829885

anete.bumeistere@agentura.iem.gov.lv